《送絜庵家少司农致政归里》
清代·严我斯

朝衣初脱拜君恩，归去田园喜尚存。七泽云深秋放艇，九嵏花发夜开尊。

毋劳清梦惊鱼钥，剩有闲身到鹿门。只恐熙时问遗老，不容瓢笠住江村。

作者简介：浙江归安人，字就思，一字存庵。康熙三年赐进士，官至礼部侍郎。年未满六十，即致仕归里，闭门谢客，以著述自娱，文章操行，为乡邦所重。有《尺五堂诗删》。